WSOY ELEKTRONINEN SANAKIRJA VERSIO 5.0 - NÄKÖVAMMAISTEN KÄYTTÖLIITTYMÄ 2.12.2002 (WIN-MERKISTÖ)

YLEISTÄ

Mikäli käynnistit ohjeiden lukemisen sanakirjaohjelmasta, pääset takaisin esc-näppäimellä.

Elektroniseen sanakirjaan on rakennettu näkövammaisten käyttöliittymä, jonka avulla näkövammaiset voivat selata artikkeleita ja käyttää hakutoimintoa.


LAITEVAATIMUKSET NÄKÖVAMMAISTEN KÄYTTÖLIITTYMÄÄN

- Windows 95/98/NT/2000/XP
- Äänikortti Windowsiin asennettuna
- CD-ROM
- 80486 100 MHz tai pentium 60 MHz
- Muistia 32 Mt
- Kiintolevytilaa noin 50 Mt sanakirjaa kohden


PALAUTE JA REKISTERÖINTI

Tarvitsemme näkövammaisten käyttöliittymän kehittämiseen palautetta käyttäjiltä. Lisäksi käyttäjälukumäärä on tärkeä teosten kustantajalle ja päätöksiin mihin ohjelman ominaisuuksiin panostetaan. Lähetä palautetta tai pelkät yhteystietosi:

Timehouse Oy
Ruoholahdenkatu 10B
00180 Helsinki

email: mikropuhe@timehouse.fi

Kiitos.


PUHESYNTETISAATTORIT

Käytössä on vain 32-bittinen ohjelmaversio. Puhesyntetisaattorin liitäntänä on joko Mikropuheen 32-bittinen Windows\System-hakemistosta löytyvä MPWINNT.DLL tai Sapi-syntetisaattoreita ohjaava SAPISYNT.DLL. Sapi-syntetisaattori määritetään tiedostoissa wsoysk50.ini ja wsoysk50.ini. Ini-tiedostoissa on ohjeet syntetisaattorin valintaan.

Parhaiten teos toimii MikroPuhe Sapi-versiolla 4.2 tai Windows-versiolla 4.12 tai uudemmalla. Jos käytössäsi on MikroPuhe 4.1, mutta ei versiota 4.12, voit päivittää ohjelmasi veloituksetta osoitteesta www.mikropuhe.com.


AUTOMAATTIKÄYNNISTYS JA ASENNUS

Sanakirjaa voi koekäyttää suoraan cd-romilta - varsinaista käyttöä varten asentaminen on suositeltavaa. Cd-romilla on automaattikäynnistys, joka kysyy käynnistetäänkö ohjelma, asennetaanko se vai suljetaanko automaattikäynnistys, asennus on oletusvalinta. Piilotettuna valintana on käynnistys näkövammaisten käyttöliittymällä, sen saa valittua painamalla yhtäaikaa Ctrl+N. Muillekin valinnoille on pikavalinnat: Asenna Ctrl+A, Käynnistä Ctrl+K ja sulje Esc. Automaattikäynnistys puhuu nämä ohjeet, mikäli koneeseen on asennettu Mikropuhe.

Suoraan cd-romilta käytettäessä ohjelma ei kirjoita kohdekoneeseen mitään, eikä siksi voi tallentaa asetuksia ja käyttäjän luomia oman sanaston artikkeleita.

Asennusohjelma ei ole puhuva ja toimii kuten CD-Facta 2002:n ja CD-Facta 2003:n asennusohjelmat.

Jos koneesta löytyy Mikropuhe (mpwinnt.dll Windows\System tai Windows\System32-hakemistosta), asennuksen viimeisenä kysymyksenä ennen tiedostojen kopiointia kiintolevylle kysytään halutaanko ohjelma käynnistää näkövammaisten käyttöliittymällä. Jos tähän vastataan kyllä, käynnistyy ohjelma aina näkövammaisten käyttöliittymällä. Tieto on mahdollista muokata jälkikäteen tiedostoon wsoysk50.ini.


KÄYNNISTYS NÄKÖVAMMAISTEN KÄYTTÖLIITTYMÄÄN

Teos voidaan käynnistää DOS:sta komennolla WIN WSOYSK50 -N. Ohjelma kysyy lopetuksen yhteydessä lopetetaanko Windows. Jos Windows lopetetaan, palataan DOS-tilaan.

Jos wsoysk50.ini-tiedostossa on [NKL]-osiossa rivi NklStart=1, käynnistyy teos aina näkövammaisten käyttöliittymään, esimerkiksi:
[NKL]
NklStart=1

Näkövammaisten käyttöliittymä voidaan valita käynnistysparametrilla -n. Jos käytössä on MikroPuhe Windows, ei mitään muita parametreja tarvita. Entisen kaltaista ulkoisen puhesyntetisaattorin liityntää ei enää ole, vaan käytössä ovat Mikropuhe alkaen versiosta 4.12 ja sen lisäksi Sapi-yhteensopivat syntetisaattorit. Syntetisaattori määritetään tiedostoissa wsoysk50.ini ja sapisynt.ini.

Esimerkiksi käynnistys MikroPuhe-Windowsin kanssa:
WSOYSK50 -N


TEOKSEN SELAILU

Ohjelma käynnistyy teoksen selailutilaan. Näytöllä on viisi osaa. Niiden  välillä liikutaan sarkainnäppäimellä. 

Selailutilan näppäintoiminnot ovat:

F1                  Opastus. Kertoo, minkä osan kohdalla ollaan ja käytössä olevat toiminnot
Shift+F1            lue tämä ohjetiedosto. Ohjeen lukemisesta pääsee takaisin ohjelmaan esc-näppäimellä.
Sarkain             seuraavaan näytön osaan
Shift ja Sarkain    edelliseen näytön osaan 
Control ja P        puhu artikkeli
Control ja Del      tyhjennä artikkelin hakukenttä ja siirry sinne
Control Alt Välilyönti   näppäinkaiutus päällä tai pois
Alt ja F4           lopeta ohjelma
Ctrl, Shift ja a    merkitse ja kopioi koko artikkeli leikekirjalle


NÄYTÖN OSAT

Näytöllä on viisi osaa, joiden välillä liikutaan sarkaimella. Osat ovat:  

1. Artikkelin hakukenttä
2. Artikkelin teksti
3. Artikkelilista
4. Kaksisuuntaisen sanakirjan puolenvaihtonappi
5. Hakukielen valintalista


1. Artikkelin hakukenttä

Artikkelin hakukenttä on pikavalinta artikkelilistaan. Esimerkiksi jos halutaan lukea artikkelia "Diabetes", syötetään tämä teksti otsikon syöttökenttään ja painetaan enter-näppäintä. Sanakirja hakee artikkelin, jonka otsikko vastaa lähiten annettua artikkelia.

Artikkelin hakukentän näppäintoiminnot:

Control ja del      tyhjennä kenttä (siirtyy sinne kaikista kentistä)
Poistonäppäin       poista edellinen merkki. 
Enter               hae annettua tekstiä parhaiten vastaava artikkeli
Ctrl ja F           käynnistää sisältöhaun

Enter on siis ikään kuin täsmähaku, jolloin hakukentän sanan ja artikkelilistasta löytyvien sanojen pitää täsmätä. Eli kirjoitettuasi hakusanan voit joko valita täsmähaun artikkelilistasta painamalla Enter tai vaihtoehtoisesti laajennetun haun painamalla CTRL+F, jolloin sanaa haetaan kaikkialta sanakirjan aineistosta, jolloin sana voi olla muuallakin tekstissä kuin pelkässä artikkelilistassa.


2. Artikkelin teksti

Artikkelia luetaan virke tai sana kerrallaan. Lukemisen voi keskeyttää välilyönnillä. Lukeminen jatkuu painamalla välilyöntiä uudelleen. Käytössä on neljä lukutilaa. Seuraavassa lista lukutilan valitsevasta näppäimestä ja lukutilasta:

J              jatkuva luku virkkeittäin
V              virkkeittäin luku
S              sana kerrallaan luku
T              sana kerrallaan tavaten luku

Lukutilaa voi vaihtaa, kun artikkelia puhutaan (Ctrl ja P).

Artikkelin tekstin näppäintoiminnot

Control P      artikkelin luku
Välilyönti     keskeytä puhe tai jatka puhumista
Enter          jatka keskeytynyttä puhetta

Nuolet vasen ja oikea  edellinen tai seuraava virke tai sana lukutilan mukaan
Pg Up ja Pg Dn         edellinen tai seuraava kappale
Home           artikkelin alkuun


3. Artikkelilista

Artikkelilistassa on selailtavien artikkeleiden otsikot. Esimerkiksi jos on haettu artikkeleita, joissa esiintyy sana karies, poimitaan artikkelilistaan hakuehdon täyttäneet artikkelit. Artikkelilistan artikkeli valitaan enter-näppäimellä.

Nuoli ylös ja alas  edelliseen ja seuraavaan valintaan
Pg Up ja Pg Dn      sivu ylös ja alas (ikkunan koosta riippuen noin 10-30 artikkelia)
Home ja End         listan alkuun ja loppuun
Enter               Hae valittu artikkeli

Artikkelilistalla on aina koko sanakirja-aineisto. Artikkelilistan artikkeli valitaan selailtavaksi Enter-näppäimellä. Huomaa, että näppäimet nuoli ylös ja alas, Pg Up ja Pg Dn vaikuttavat listaan myös artikkelin hakukentästä. Artikkeli valitaan painamalla enter-näppäintä ja sen jälkeen puhutaan näppäinyhdistelmällä Ctrl ja P.


4. Kaksisuuntaisen sanakirjan puolenvaihtonappi

Tällä toiminnolla vaihdetaan esimerkiksi suomi-englanti-suomi sanastossa puolien englanti-suomi ja suomi-englanti välillä. Pikavalinta on ctrl ja ii.


5. Hakukielen valintalista

Hakukieli vaikuttaa sanakirjan sisältöhakuun (Ctrl ja F). Vaihtoehtoina ovat aktiivisesta sanakirjasta löytyvät kielet. Oletusvalintana on hakusanojen kieli. Selauslistassa toimivat nuolinäppäimet ylös ja alas.

Hakukielen valintalistan näppäintoiminnot:

Nuoli ylös ja alas  edelliseen ja seuraavaan valintaan
Home                listan alkuun aina sanakirjan hakusanojen kieleen
End                 listan loppuun


VALIKOT JA SANAKIRJAT

Ohjelma puhuu myös valikot, jos asetuksista on näin valittu. Valikkoon pääsee painamalla kerran alt-näppäintä. Valikoita selataan nuolinäppäimillä vasen ja oikea ja yhden valikon sisällä nuolinäppäimillä ylös ja alas.

Mikäli koneeseen on asennettu useita sanakirjoja, tarvitaan tiedosto-valikkoa sanakirjan vaihtoon. Muut toiminnot voi käynnistää pikavalinnoilla.


OMA SANASTO

Sanakirjaan voi lisätä omia sanoja. Omien sanojen lisäämis- ja muokkausikkunoihin tarvitaan ruudunlukuohjelma.

Tuo ja vie oma sanasto –toimintojen tiedostomuoto:

Vanhemman ohjelmaversion (4.x) omat sanastot saadaan tuotua uuteen ohjelmaversioon viemällä ne levylle vanhassa versiossa ja tuomalla ne uuteen ohjelmaversioon Tuo sanasto-toiminnolla. Nykyinen versio vie ja tuo omia sanastoja HTML-muotoisina tiedostoina. Tätä ominaisuutta voidaan käyttää hyväksi mahdollisen oman aineiston tuomisessa. HTML-muoto on seuraava:

<html>
<head>
<title>Oman sanaston nimi</title>
</head>
<body>
<H3>Sanan otsikko artikkelilistassa</H3>
<P>Artikkeliteksti</P>
<H3>Toinen sana</H3>
<P>Toinen artikkeliteksti<BR>Uusi rivi</P>
</body>
</html>


MIKROPUHE 4.X:n SÄÄTÖNÄPPÄIMET KAIKKIALLA

Säädöt eivät toimi MikroPuhe Windows 2.X-versiolla. Säätö toimii versiosta 4.1 lähtien.

- Ctrl-Alt-N		nopeutta lisää
- Ctrl-Alt-Shift-N	nopeutta vähemmän
- Ctrl-Alt-K		korkeutta ylös
- Ctrl-Alt-Shift-K	korkeutta alas
- Ctrl-Alt-R		rauhallisuutta lisää
- Ctrl-Alt-Shift-R	rauhallisuutta vähemmän
- Ctrl-Alt-S		sanavälitaukoa lisää
- Ctrl-Alt-Shift-S	sanavälitaukoa vähemmän


HAKU

Haku käynnistyy näppäinyhdistelmällä Ctrl+F. Hakuehdot annetaan artikkelin hakukentässä. Haun tulosta ei talleteta artikkelilistaan kuten esimerkiksi CD-Factoissa, vaan tulokset näytetään erillisessä ikkunassa. Näkövammaisten käyttöliittymässä haun tulosikkunaa ei aluksi näytetä, vaan haun jälkeen kerrotaan tulosten lukumäärä ja siirrytään ensimmäiseen haun tulokseen. Haun tuloksia kelataan näppäimillä:

Ctrl ja ylös   edellinen löytynyt
Ctrl ja alas   seuraava löytynyt
Ctrl ja L      haun tulosikkuna esille
Ctrl ja Y      tyhjennä hakulista eli unohda haun tulos

Haun tulosikkuna on erillinen ikkuna, eivätkä ohjelman näppäinkomennot ole siellä käytössä. Hakulistassa toimivat näppäimet:

ylös           edellinen löytynyt
alas           seuraava löytynyt
Enter          valitse artikkeli ohjelman pääruutuun. Artikkelia pääsee lukemaan vasta, kun hakulista piilotetaan esc-näppäimellä.
Esc            Sulje hakulista


HAKUEHDOT

Hakuehto muodostuu sanoista ja sanojen välisistä ehdoista (JA, TAI, EI). Esimerkiksi:

kala
Löytää artikkelit, joissa esiintyy sana kala.

kala JA rapu
Löytää artikkelit, joista löytyvät sanat kala ja rapu.

kala TAI rapu
Löytää artikkelit, joista löytyy joko sana kala tai rapu.

kala EI rapu
Löytää artikkelit, joista löytyy sana kala, mutta ei sanaa rapu.

"kala elää vedessä"
Löytää artikkelit, joista löytyy lause "kala elää vedessä". Isoilla ja pienillä kirjaimilla ei ole merkitystä.

Monimutkaisempia hakuja varten on hakuehtoja mahdollista ryhmitellä sulkujen avulla. Esimerkiksi:

kala JA (rapu TAI lintu)
Löytää tekstit, joista löytyy sana kala ja sen lisäksi joko sana rapu tai lintu.

((kala tai rapu) ei (hai tai valas tai hylje)) ja välimeri ja kalastus
Löytää artikkelit, joista löytyy joko sana kala tai rapu, mutta ei sanoja hai, valas tai hylje. Lisäksi artikkelissa pitää olla sanat välimeri ja kalastus.


* ja ?

Kysymysmerkki '?' vastaa mitä tahansa yhtä kirjainta. Esimerkiksi '??' on mikä tahansa kaksikirjaiminen sana ja 'ka?a' voi tarkoittaa esimerkiksi sanoja 'kala' tai 'kana'.

Asteriski '*' vastaa mitä tahansa merkkijonoa (myös tyhjää merkkijonoa). '*la' voi olla 'kamala' tai 'kala' ja 'a*a' on mikä tahansa vähintään kaksikirjaiminen sana, joka alkaa a:lla ja loppuu a:han (myös 'aa').
Sanat voi antaa myös välilyönnillä erotettuina, jolloin kaikkien sanojen on löydyttävä, eli välilyönti vastaa JA-ehtoa. TAI-ehtoa vastaa sanojen antaminen pilkulla erotettuna.


ONGELMATILANTEITA

Ohjelma korostaa puhuttavaa tekstiä virkkeittäin. Korostus saattaa mennä epäsynkroniin puheen kanssa, mikäli näppäimistön puhuminen on käytössä. Tähän vaivaan auttaa näppäimistön puhumisen estäminen asetuksista (Ctrl+U).


YHTEYSTIEDOT

Tekninen tuki, MikroPuhe:
Timehouse Oy
Ruoholahdenkatu 10B
00180 Helsinki
puh: 09-5868 520
email: mikropuhe@timehouse.fi
internet: www.mikropuhe.com ja www.timehouse.fi

Sanakirja-aineisto WSOY:llä:
Werner Söderström Osakeyhtiö
puh: 09-6168 3703
email: sk@wsoy.fi
internet: www.wsoy.fi
